EFTA-TILSYNSMYNDIGHEDENS HENSTILLING af 19. april 1995 om et samordnet program for kontrol i 1995 for at sikre overholdelse af maksimalgrænseværdierne for pesticidrester på og i visse produkter af vegetabilsk oprindelse, herunder frugt og grøntsager

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, særlig artikel 109 og protokol 1,

under henvisning til tilsyns- og domstolsaftalen, særlig artikel 5, stk. 2, litra b), og protokol 1,

under henvisning til den i kapitel XII, punkt 54, i bilag II til EØS-aftalen omhandlede retsakt (Rådets direktiv 90/642/EØF af 27. november 1990 om fastsættelse af maksimalgrænseværdier for pesticidrester på og i visse produkter af vegetabilsk oprindelse, herunder frugt og grøntsager (1)), særlig artikel 4, stk. 3, og ud fra følgende betragtninger:

Rådets direktiv 90/642/EØF er blevet ændret ved direktiv 93/58/EØF (2), hvori der opstilles en første liste over maksimalgrænseværdier for pesticidrester som omhandlet i artikel 1, stk. 1, i direktiv 90/642/EØF, som EFTA-staterne skulle gennemføre senest den 1. juli 1994; ifølge artikel 4, stk. 1, i direktiv 90/642/EØF skal medlemsstaterne udarbejde foreløbige programmer, hvori karakteren og hyppigheden af den kontrol, som skal foretages for at sikre overholdelse af fortegnelsen over maksimalgrænseværdier for pesticidrester, fastlægges; kravet i artikel 4, stk. 2, i direktiv 90/642/EØF om, at EFTA-staterne inden den 1. august hvert år skal sende EFTA-Tilsynsmyndigheden alle relevante oplysninger om gennemførelsen af deres kontrolprogrammer i det foregående år, kan imidlertid ikke effektivt gennemføres før den 1. august 1995;

EFTA-Tilsynsmyndigheden har derfor ikke tilstrækkelige oplysninger om medlemsstaternes udarbejdede eller planlagte kontrolprogrammer; for at sikre overholdelse af de obligatoriske maksimalgrænseværdier for pesticidrester og bidrage til opbygningen og gennemførelsen af det indre marked er det dog nødvendigt, at der træffes foranstaltninger til at koordinere kontrollen med pesticidrester, som EFTA-staterne skal gennemføre i 1995; med henblik på udarbejdelsen af kommende samordnede henstillinger vil det også være nyttigt for EFTA-Tilsynsmyndigheden på forhånd at få underretning om medlemsstaternes foreløbige programmer for kontrol af maksimalgrænseværdier for pesticidrester som omhandlet i direktiv 93/58/EØF;

den kontrol og prøvetagning, som EFTA-staterne foretager for at sikre overholdelse af maksimalgrænseværdierne for pesticidrester som fastsat i den i artikel 1, stk. 1, i direktiv 90/642/EØF omhandlede liste, bør gennemføres i henhold til kravene i den i kapitel XII, punkt 20, i bilag II til EØS-aftalen omhandlede retsakt (Kommissionens direktiv 79/700/EØF af 24. juli 1979 om fastsættelse af fællesskabsmetoder til udtagning af prøver til den officielle kontrol med pesticidrester på og i frugt og grøntsager (3)), den i kapitel XII, punkt 37, i bilag II til EØS-aftalen omhandlede retsakt (Rådets direktiv 85/591/EØF af 20. december 1985 om indførelse af fælles prøvetagnings- og analysemetoder til kontrol af levnedsmidler (4)) og de i kapitel XII, punkt 50 og 54.N, i bilag II til EØS-aftalen omhandlede retsakter (Rådets direktiv 89/397/EØF (5) og 93/99/EØF (6) om officiel kontrol med levnedsmidler);

EFTA-staterne er blevet konsulteret i EFTA-levnedsmiddelkomitéen, der bistår EFTA-Tilsynsmyndigheden, den 19. december 1994 -

VEDTAGET FØLGENDE HENSTILLING:

Det henstilles, at EFTA-staterne:

1) prioriterer kontrollen af produkter fra en betydelig del af de produktgrupper, der er anført i bilag I til direktiv 90/642/EØF

2) prioriterer regelmæssig udtagning af et minimumsantal af prøver, der afspejler produktionen, forbruget og importen til EØS af hvert produkt, i hele 1995 eller i produktets markedsføringsperiode med tydeligt registreret oprindelse og handels- eller afsætningsled

3) prioriterer analyse til konstatering af rester af så mange pesticider som muligt blandt dem, der er anført i bilag II til direktiv 90/642/EØF, idet der tages hensyn til de anvendte analysemetoder

4) hvor det er relevant, bestemmer indholdet af pesticidrester i hver enkelt prøve under håndhævelsen af de obligatoriske maksimalgrænseværdier

5) hurtigst muligt sender EFTA-Tilsynsmyndigheden oplysninger om deres nationale kontrolplaner for 1995, der er udarbejdet efter artikel 4, stk. 1, i direktiv 90/642/EØF

6) om muligt inden den 1. juli 1995, men senest den 1. august 1995, sender EFTA-Tilsynsmyndigheden alle oplysninger som krævet i artikel 4, stk. 2, i direktiv 90/642/EØF og især rapporterer om resultaterne af kontrollen i 1994 i standardrapportformularen og

7) sender EFTA-Tilsynsmyndigheden deres påtænkte nationale kontrolprogram for 1996 inden den 1. september 1995.

Udfærdiget i Bruxelles, den 19. april 1995.

På EFTA-Tilsynsmyndighedens vegne

Knut ALMESTAD

Formand

(1) EFT nr. L 350 af 14. 12. 1990, s. 71.

(2) EFT nr. L 211 af 23. 8. 1993, s. 6.

(3) EFT nr. L 207 af 15. 8. 1979, s. 26.

(4) EFT nr. L 372 af 31. 12. 1985, s. 50.

(5) EFT nr. L 186 af 30. 6. 1989, s. 23.

(6) EFT nr. L 290 af 24. 11. 1993, s. 14.